SL Uradni list Evropske unije L 248/9

SKLEP SKUPNEGA ODBORA EGP

št. 78/2012

z dne 30. aprila 2012

o spremembi Priloge I (Veterinarske in fitosanitarne zadeve) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,

ob upoštevanju naslednjega:

(1) Priloga I k Sporazumu je bila spremenjena s Sklepom Skupnega odbora EGP št. 39/2012 z dne 30. marca 2012 (1).

(2) Uredbo Komisije (EU) št. 169/2011 z dne 23. februarja 2011 o izdaji dovoljenja za diklazuril kot krmni dodatek za pegatke (imetnik dovoljenja Janssen Pharmaceutica N.V.) (2) je treba vključiti v Sporazum.

(3) Izvedbeno uredbo Komisije (EU) št. 1190/2011 z dne 18. novembra 2011 o spremembi uredb (ES) št. 1730/2006 in (ES) št. 1138/2007 glede imena imetnika dovoljenja za krmni dodatek benzojska kislina (Vevo Vitall) (3) je treba vključiti v Sporazum.

(4) Izvedbeno uredbo Komisije (EU) št. 1263/2011 z dne 5. decembra 2011 o izdaji dovoljenj za Lactobacillus buchneri (DSM 16774), Lactobacillus buchneri (DSM 12856), Lactobacillus paracasei (DSM 16245), Lactobacillus paracasei (DSM 16773), Lactobacillus plantarum (DSM 12836), Lactobacillus plantarum (DSM 12837), Lactobacillus brevis (DSM 12835), Lactobacillus rhamnosus (NCIMB 30121), Lactococcus lactis (DSM 11037), Lactococcus lactis (NCIMB 30160), Pediococcus acidilactici (DSM 16243) in Pediococcus pentosaceus (DSM 12834) kot krmne dodatke za vse živalske vrste (4) je treba vključiti v Sporazum.

(5) Ta sklep se nanaša na zakonodajo v zvezi s krmili. Zakonodaja v zvezi s krmili se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v sektorskih prilagoditvah Priloge I k Sporazumu. Ta sklep se zato ne uporablja za Lihtenštajn –

SPREJEL NASLEDNJI SKLEP:

Člen 1

Poglavje II Priloge I k Sporazumu se spremeni:

1. v točki 1zzzc (Uredba Komisije (ES) št. 1730/2006) se doda naslednje: „, kakor jo spreminja: — 32011 R 1190: Izvedbena uredba Komisije (EU) št. 1190/2011 z dne 18. novembra 2011 (UL L 302, 19.11.2011, str. 28).“;

2. v točki 1zzzz (Uredba Komisije (ES) št. 1138/2007) se doda naslednje: „, kakor jo spreminja: — 32011 R 1190: Izvedbena uredba Komisije (EU) št. 1190/2011 z dne 18. novembra 2011 (UL L 302, 19.11.2011, str. 28).“;

3. za točko 2zv (Izvedbena uredba Komisije (EU) št. 1111/2011) se vstavita naslednji točki: „2zw. 32011 R 0169: Uredba Komisije (EU) št. 169/2011 z dne 23. februarja 2011 o izdaji dovoljenja za diklazuril kot krmni dodatek za pegatke (imetnik dovoljenja Janssen Pharmaceutica N.V.) (UL L 49, 24.2.2011, str. 6); 2zx. 32011 R 1263: Izvedbena uredba Komisije (EU) št. 1263/2011 z dne 5. decembra 2011 o izdaji dovoljenj za Lactobacillus buchneri (DSM 16774), Lactobacillus buchneri (DSM 12856), Lactobacillus paracasei (DSM 16245), Lactobacillus paracasei (DSM 16773), Lactobacillus plantarum (DSM 12836), Lactobacillus plantarum (DSM 12837), Lactobacillus brevis (DSM 12835), Lactobacillus rhamnosus (NCIMB 30121), Lactococcus lactis (DSM 11037), Lactococcus lactis (NCIMB 30160), Pediococcus acidilactici (DSM 16243) in Pediococcus pentosaceus (DSM 12834) kot krmne dodatke za vse živalske vrste (UL L 322, 6.12.2011, str. 3).“

Člen 2

Besedila uredbe (EU) št. 169/2011 ter izvedbenih uredb (EU) št. 1190/2011 in (EU) št. 1263/2011 v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 3

Ta sklep začne veljati 1. maja 2012 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (5).

Člen 4

Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.

V Bruslju, 30. aprila 2012 Za Skupni odbor EGP Namestnik predsednika Gianluca GRIPPA

(1) UL L 207, 2.8.2012, str. 13.

(2) UL L 49, 24.2.2011, str. 6.

(3) UL L 302, 19.11.2011, str. 28.

(4) UL L 322, 6.12.2011, str. 3.

(5) Navedena ni nobena ustavna zahteva.